Mittheilongen aus altdentschen Handschriften. IV. 935 



und enchund niht. ich pin als ain vich worden pi dir und sol 

 beleiben immer mit dir'. 



Der sibende gräd der dimüt ist daz sich der munch den 

 nidristen unt den bosisten niht al ain mit der zung sag, er 

 sol ez och hercechlichen in sinem geluben haben unt dimütige 

 sich mit dem wissagen unt sprech jlch pin ain wurm und niht 

 ain mensch, ain itwiz der leute und ain verworfnusse des volches. 

 ich pin gehohet unt gedimütiget unt geschendet^ Und aver 

 ,Mir ist gut daz du mich gedimütiget hast, daz ich lerne dineu 

 geböte 



Der ahtod gräd der dimüt ist daz der munch niht anders 

 tu, wan daz diu gemain regel des chlosters hat oder der meroren 

 bilde schuntet und ratet. 



(Iß'^) Der neunte ^ gräd der dimüt ist daz der munch an 

 der rede sine zunge bewar unt behalte sin swigen unz man 

 in frage, wan diu srift daz zaiget daz man in vil rede di sunde 

 niht enphleuht, unt der vil redende niht beriht werden chan. 



Der zehende gräd der dimüt ist daz der munch niht schier 

 noch leihtichlichen lache, wan gesriben ist ,Der tumbe man 

 erhöhet seine ^ stimme so er lachet'. 



Der ainleft gräd der dimüt ist, so der munch ret, daz 

 er daz samfte tu und an lehter, dimütliche unt mit zuhten, 

 und wenich red und redlihen, unt si niht rüfich mit der stimme, 

 als ez gesriben ist ,Der wise man mit churcen Worten wirt 

 erchant'. 



Der zwelfte gräd der dimüt ist daz der munch als wol 

 mit dem leibe als mit dem hercen di dimüt zaisre allen den di 

 in sehent. Daz ist an dem werche, in dem bethüse, in dem 

 chloster, in dem garten, an dem wege, an dem acher, oder swä 

 er siccet oder get oder stet, daz er mit genaigtem höhte sei unt 

 sineu ögen zu der erden hab. Er sol sich seiner sunte zallen 

 citen schuldich geben. Er sol och (16'-) haben den wan daz 

 er vor dem aissaraen gotes gerihte ie ebens sule stän, unt 

 spreche zallen citen daz der ofne sunder an dem ewangelio 

 sprach der sin gesihen nider zu der erden brach ,Herre, ich 

 sunder pin des niht wirdich daz ich mineu ögen öf zehimel heb', 

 unt Sprech aver mit dem wissagen ,Ich pin alle weis gediemü- 



nevte 2 zuerst sine geschi'ieben, dann durchstrichen 



